Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pedro José González Felipe jaunak Nafarroako ikastetxeen autoebaluazio planari buruz aurkezturiko interpelazioa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2022ko irailaren 12an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Pedro González Felipe jaunak, Legebiltzarreko Erregelamenduan xedatuaren babesean, honako interpelazio hau aurkezten du, Osoko Bilkuran eztabaidatzeko:

Hezkuntzako kontseilariaren 45/2022 Foru Aginduan zehazten da Nafarroako ikastetxeek autoebaluazio-prozesu bat egiteko betebeharra. Prozesu horren xehetasunak Hezkuntzako zuzendari nagusiaren 276/2022 Ebazpenaren bidez ezarri ziren. Prozesu horrek eragin zuzena duenez Nafarroako hezkuntza sistemaren kudeaketan, Nafarroako ikastetxeen autoebaluazio planari buruzko interpelazio hau aurkezten diogu Nafarroako Gobernuari.

Iruñean, 2022ko irailaren 8an

Foru parlamentaria: Pedro González Felipe